[bookmark: X5701d62c6ee6d97a58763c2d441cb76053ace37]Ερωτηματολόγιο για την ετήσια έκθεση του Ευρωπαϊκού Γραφείου για την Αντίρρηση Συνείδησης (EBCO) για το έτος 2025
Απαντήσεις από το Συνήγορο του Πολίτη (30.1.2025)
[bookmark: εξελίξεις-στον-χρόνο-που-πέρασε]Εξελίξεις στον χρόνο που πέρασε
1. Τι νομοθετικές αλλαγές έλαβαν χώρα κατά το τελευταίο έτος που αφορούν τη στρατιωτική θητεία, το δικαίωμα στην αντίρρηση συνείδησης ή συναφή ζητήματα; - Το Δεκέμβριο 2025 κατατέθηκε νομοσχέδιο με το οποίο αντικαθίσταται ολόκληρο το νομικό πλαίσιο που διέπει τη στρατιωτική θητεία και την αντίρρηση συνείδησης. Κατόπιν πρόσκλησης από την αρμόδια κοινοβουλευτική επιτροπή ο Συνήγορος του Πολίτη απέστειλε εκτενή σχόλια https://www.synigoros.gr/api/files/download/628106  ενώ τελικά το νομοσχέδιο ψηφίστηκε και δημοσιεύθηκε στις αρχές του 2026 (νόμος 5265, ΦΕΚ 3Α/10.1.2026).
1. Βρίσκεται σε εξέλιξη κάποια σχετική νομοθετική διαδικασία στο Κοινοβούλιο ή σε οποιοδήποτε άλλο κρατικό όργανο; - Δεν μας είναι γνωστή τέτοια εκκρεμότητα.
1. Υπάρχει κάτι άλλο που θα θέλατε να αναφέρετε; - Όπως είναι ήδη γνωστό στο EBCO, ο Συνήγορος του Πολίτη έχει ασχοληθεί επισταμένως με την εναλλακτική υπηρεσία των αντιρρησιών συνείδησης, ενώ δημοσίευσε και σχετική ειδική έκθεση https://www.synigoros.gr/api/files/download/593377 . Είναι, όμως, γεγονός ότι τα τελευταία χρόνια, ιδίως μετά τη μείωση της διάρκειας της εναλλακτικής υπηρεσίας και την ανασύνθεση της αρμόδιας επιτροπής, οι σχετικές αναφορές, είτε από υπηρετούντες αντιρρησίες είτε από ενδιαφερόμενους να υπαχθούν στο καθεστώς αυτό, είναι ελάχιστες και κατά κανόνα εστιάζονται σε ειδικά θέματα όπως η καταλληλότητα της παρεχόμενης στέγης (ως προϋπόθεση για τη διεκδίκηση αποζημίωσης) ή ο τρόπος υπολογισμού του χρόνου απόλυσης (προσμέτρηση αδειών ή αδικαιολόγητων απουσιών). Παραμένουν, πάντως, και επαναλαμβάνονται σε κάθε ευκαιρία, οι αντιρρήσεις του Συνηγόρου του Πολίτη τόσο γι’ αυτή καθ’ εαυτή τη διαδικασία υπαγωγής (Ετήσια Έκθεση 2013 https://www.synigoros.gr/api/files/download/540089 : «η προσωπική συνέντευξη ως μέσο διαπίστωσης λόγων συνείδησης είναι αυτή καθ’ εαυτήν αμφιλεγόμενη, στο μέτρο που υπάγει το ενδιάθετο φρόνημα σε έλεγχο ειλικρίνειας … καλούνται να απαντήσουν σε ερωτήσεις που άπτονται ευαίσθητων προσωπικών δεδομένων»), όσο και για τις κυρώσεις της ανυποταξίας, ειδικότερα για το δυσανάλογο ύψος του διοικητικού προστίμου, την επαναλαμβανόμενη επιβολή του και το γεγονός ότι αντιρρησίες συνείδησης παραπέμπονται να δικαστούν ενώπιον στρατιωτικών δικαστηρίων.
[bookmark: στατιστικά]Στατιστικά
[bookmark: α.-υποχρεωτική-στράτευση]Α. Υποχρεωτική στράτευση
1. [bookmark: _Hlk220585031]Πόσα άτομα διώχθηκαν τα τελευταία χρόνια για αποφυγή/ άρνηση στράτευσης; Πόσοι από αυτούς είχαν προβάλει αντίρρηση συνείδησης; Παρακαλούμε αναφέρετε τα αποτελέσματα των διώξεων καθώς και τις ποινές που επιβλήθηκαν. - Το Γενικό Επιτελείο Εθνικής Άμυνας https://www.stratologia.gr/ δεν μας κοινοποιεί τέτοια στατιστικά στοιχεία.
[bookmark: β.-εθελοντική-στράτευση]Β. Εθελοντική στράτευση
1. Πόσα άτομα έχουν καταταγεί για πρώτη φορά στον στρατό τα τελευταία χρόνια; Παρακαλείστε να αναλύσετε ανά ηλικία, φύλο και (κατά περίπτωση) αν πρόκειται για στρατεύσιμους ή εθελοντές. - Το Γενικό Επιτελείο Εθνικής Άμυνας δεν μας κοινοποιεί τέτοια στατιστικά στοιχεία.
1. Τι ποσοστό εθελοντών οπλιτών συνεχίζουν πέραν της αρχικής υποχρέωσης για ίση ή μεγαλύτερη διάρκεια; - Το Γενικό Επιτελείο Εθνικής Άμυνας δεν μας κοινοποιεί τέτοια στατιστικά στοιχεία.
1. Πόσα άτομα καλούνται για εφεδρική θητεία και ποια είναι η διάρκειά της; - Το Γενικό Επιτελείο Εθνικής Άμυνας δεν μας κοινοποιεί τέτοια στατιστικά στοιχεία.
[bookmark: Xd484f28809f4e6f0fb69ec4144147d93156a942]Γ. Διαδικασία υποβολής αιτήσεων για αναγνώριση ως αντιρρησίας συνείδησης
1. Κατά τα τελευταία έτη, πόσες αιτήσεις αναγνώρισης αντιρρησιών συνείδησης υποβλήθηκαν; Πόσες ήταν επιτυχείς κατά την αρχική εξέταση; σε πόσες απορριπτικές αιτήσεις υπήρξαν προσφυγές και με τι αποτελέσματα; - Το Γενικό Επιτελείο Εθνικής Άμυνας δεν μας κοινοποιεί τέτοια στατιστικά στοιχεία. Είναι, πάντως, γεγονός ότι κατά τα τελευταία 4 χρόνια δεν έχουν κατατεθεί στο Συνήγορο του Πολίτη αναφορές για το συγκεκριμένο θέμα.
1. Μπορείτε να αναφέρετε τους λόγους απόρριψης ορισμένων ως άνω αιτήσεων; - Με βάση την εμπειρία του Συνηγόρου του Πολίτη κατόπιν παλαιότερων σχετικών αναφορών, συνηθέστερος λόγος απόρριψης ήταν η αόριστη επισήμανση πως η αρμόδια επιτροπή δεν πείσθηκε για την ειλικρίνεια ή τη συνεκτικότητα των απόψεων τις οποίες προέβαλαν οι αιτούντες.
[bookmark: X366bb9e6a6d1bcc5dcf8592dcdd427b28310518]Δ. Αντίρρηση συνείδησης κατά τη διάρκεια της στρατιωτικής θητείας
1. [bookmark: _GoBack]Έχουν καταγραφεί περιπτώσεις υπηρετούντων στις ένοπλες δυνάμεις που υπέβαλαν αίτηση αποστράτευσης έχοντας αναπτύξει αντιρρήσεις συνείδησης τα τελευταία χρόνια; Παρακαλούμε να δώσετε λεπτομέρειες σχετικά με τον αριθμό των αιτημάτων καθώς και όσων έγιναν αποδεκτά. - Το Γενικό Επιτελείο Εθνικής Άμυνας δεν μας κοινοποιεί τέτοια στατιστικά στοιχεία.
1. Παρακαλούμε δώστε λεπτομέρειες για τους λόγους απόρριψης των αιτημάτων τα οποία δεν έγιναν αποδεκτά. - Το Γενικό Επιτελείο Εθνικής Άμυνας δεν μας κοινοποιεί τέτοια στοιχεία.
1. Σε πόσα άτομα ασκήθηκε δίωξη για λιποταξία; Υπήρχαν μεταξύ αυτών άτομα που είχαν δηλώσει αντιρρησίες συνείδησης; Ποια ήταν τα αποτελέσματα των διώξεων αυτών και ποιες ποινές επιβλήθηκαν; - Το Γενικό Επιτελείο Εθνικής Άμυνας δεν μας κοινοποιεί τέτοια στοιχεία.
[bookmark: X8c81692438f9b6863655162c1f688d41c0e9256]Ε. Αντίρρηση συνείδησης μετά τη στρατιωτική θητεία
1. Υπάρχουν τα τελευταία χρόνια υπόχρεοι εφεδρικής θητείας που έχουν αρνηθεί να την εκπληρώσουν για λόγους συνείδησης; Ποια ήταν τα αποτελέσματα; - Το Γενικό Επιτελείο Εθνικής Άμυνας δεν μας κοινοποιεί τέτοια στατιστικά στοιχεία.
[bookmark: στ.-άσυλο-για-αντιρρησίες-συνείδησης]ΣΤ. Άσυλο για αντιρρησίες συνείδησης
1. Θα μπορούσατε να λάβετε στατιστικά στοιχεία σχετικά με τις εγκρίσεις/ απορρίψεις σε αιτήματα ασύλου στη χώρα σας όπου γίνεται λόγος για αντίρρηση συνείδησης; - Δεν διαθέτουμε ούτε έχουμε καν ζητήσει τέτοια στοιχεία, καθώς οι παρεμβάσεις του Συνηγόρου του Πολίτη για θέματα ασύλου περιορίζονται σε έλεγχο της διαδικασίας και δεν επεκτείνονται στην ουσία των λόγων τους οποίους επικαλούνται οι αιτούντες. Πληροφόρηση για το συγκεκριμένο θέμα μπορεί να ζητηθεί από την Υπηρεσία Ασύλου https://migration.gov.gr/gas/ και την Αρχή Προσφυγών https://migration.gov.gr/appeals/  .
